Domáca úloha 2

Ok, poďme sa ďalej trochu popasovať z Javascriptom. Alebo s Javascriptom. Pretože z a s sú rozdielne písmená.

---

**Čau:**niekedy v kurzoch budeš mať úlohy, ktoré dopredu nevysvetľujem, ako máš spraviť. Napríklad tu máš použiť **prompt()**. Ten v kurze myslím vôbec neukazujem. A možno ho ukazujem neskôr. To je vedľajšie.

Zámerne dávam tú úlohu spraviť teraz.  
Aby som ťa prinútil skúšať.  
A googliť.  
A hlavne skúšať.  
A zápasiť s tým.

Dám ti úlohu. Dám ti indíciu, že skús použiť prompt().  
Na tebe teraz je, aby si si prompt našiel napríklad na Mozilla Developer Network.

A aby si si vyskúšal, ako prompt funguje.  
A potom aby si ho použil na vyriešenie domácej.

Toto je úloha programátora. On dostane zadanie a jeho úloha je zvládnuť ho. Programovanie je kreatívna záležitosť, nie je to vyložene umenie, ale má to pár podobností. Napríklad, podobne ako v umení, neexistuje fixný počet postupov, ktoré sa naučíš a ktoré potom budeš roboticky používať pri úlohách ktoré dostaneš. To dostaneš zadanie a tvoja úloha je nejak to odimprovizovať k výsledku:)

Tak veľmi sa nestrachuj tým, že úloha prišla skôr ako v kurze vysvetlím postup. Skúšaj. Búchaj si hlavu o stenu. Potráp sa s tým. Šup:)

---

Takže:

Zoberte akúkoľvek stránku čo sme spravili alebo spravte novú, nič na nej memusí byť, pretože sa ideme hrať s vyskakujúci oknami.

Spravte, že:

* vyskočí jedno okno, ktoré si vypýta prvé číslo
* vyskočí druhé okno, vypýta si druhé číslo
* vypíšte ich súčet (ak si trúfate, napíšte funkciu, ktorá vypíše súčet)

Pro level:

* spravte, nech to vypíše, či je výsledok párny alebo nepárny

Na tie okná použite javascriptovú funkciu**prompt().** Je to podobné ako alert(), ale je to prompt(). Ak prompt() priradíte do premennej, uloží sa tam výsledok, ktorý do okna zadáte.

**Jedna rada:** namiesto obyčajeného prompt() napíšte **+prompt()**, pretože sám od seba to čo napíšete do promptu sa uloží ako string. A keď pred string dáte plusko, zmení sa string na číslo.

To preto, aby keď zadáte napr. číslo “1” a číslo 3, vám to nevypísalo “13” ako súčet.

A ešte jeden dôležitý tip - toto nie je stredná škola (ani vysoká), nikto vám nezakazuje používate google:P Dokonca to odporúčam. Keď neviete, ako na prompt, tak si vygooglite “javascipt prompt”. Keď neviete, ako na párne a nepárne, vygooglite si “javascript even odd”.

A tak vôbec a tak ďalej:) GO DO IT.